Neera Azizi

Nurazneera Azizi (lahir 11 Julai 1998) merupakan seorang pelakon, model dan penyanyi wanita Malaysia. Beliau memulakan kerjaya lakonan pada 2016, dengan peranan televisyen termasuk Sayangku Kapten Mukhriz (2016), Miss Kapten Cikgu Waiz (2017), dan Melankolia (2018).

Kehidupan awal
Neera dilahirkan pada 11 Julai 1998 di Bandar Melaka, Melaka dan dibesarkan di Kuantan, Pahang. Kakaknya, Nurazeera "Zeera" Azizi merupakan seorang penyanyi dan peserta Dewi Remaja 2018/19.

Kerjaya
Beliau mula mencapai kemasyhuran dalam kerjaya hiburan tanah air setelah dipilih menjayakan watak sebagai Dr. Anisa dalam drama adaptasi novel, Sayangku Kapten Mukhriz yang dibintangi oleh Raja Afiq dan Niena Baharun.

Neera paling dikenali menerusi gandingannya bersama pelakon Singapura Erwin Dawson menerusi drama Miss Kapten Cikgu Waiz arahan M. Hitler Zami yang mana beliau memegang watak sebagai Khalisha. Untuk drama ini, beliau mempelajari sistem kokpit pesawat. Beliau memulakan kerjaya muzik dengan melancarkan single solo pertamanya, "Rasa Hati" hasil nukilan B-Heart.

Beliau juga pernah muncul dalam muzik video "Menatap Dalam Mimpi" nyanyian Datuk Siti Nurhaliza dan "Bulan Bintang" nyanyian Izzmad Harun. Selain itu, Neera juga pernah dikatakan berwajah seiras usahawan kosmetik, Nur Sajat. Neera merupakan penyokong tegar pasukan bola sepak kebangsaan Malaysia.

Neera paling dikenali menerusi watak lakonannya sebagai Sha, seorang pelajar Indonesia dalam drama Nasi Kerabu Untuk Che Abe (2020) yang memerlukan beliau untuk bertutur bahasa Indonesia.

Filemografi

Filem

Drama

Telefilem

Muzik video

Televisyen

Diskografi

Anugerah dan pencalonan

Rujukan

Pautan luar
 
 
 

Kelahiran 1998
Orang hidup
Orang Malaysia berketurunan Melayu
Muslim Malaysia
Pelakon wanita Malaysia
Pelakon wanita Malaysia abad ke-21
Peragawati Malaysia
Penyanyi wanita Malaysia
Pelakon televisyen Malaysia
Orang dari Melaka
Orang dari Pahang